Държавен вестник, бр. 44, 2011 г., стр. 115

БРОЙ  44	
Д Ъ Р Ж А В Е Н  В Е С Т Н И К 	
СТР.  115  
(3) Комплексната оценка се мотивира, като 
се дават и препоръки към атестирания.
Разглеждане на писменото възражение на 
атестирания
Чл. 74. (1) Комисията по предложенията 
и атестирането предоставя комплексната 
оценка по чл. 73, ал.2 на атестирания, който 
в седемдневен срок може да направи писмено 
възражение пред Висшия съдебен съвет.
(2) При постъпило възражение Висшият 
съдебен съвет изслушва атестирания, като при 
необходимост събира допълнителна информа­
ция. Атестираният се уведомява най-малко 
седем дни преди датата на заседанието.
(3) Висшият съдебен съвет може:
1. да остави възражението без уважение 
като неоснователно;
2. да уважи възражението и да го върне на 
Комисията по предложенията и атестирането 
за изготвяне на нова комплексна оценка.
Приключване на атестацията
Чл. 75. (1) Комплексната оценка от перио­
дичното атестиране заедно с препоръките към 
атестирания се приема с решение на Висшия 
съдебен съвет. 
(2) Резултатите от атестирането се обявяват 
на интернет страницата на Висшия съдебен 
съвет.
Провеждане на атестиране за придобиване 
статут на несменяемост
Чл. 76. (1) Комисията по предложенията 
и атестирането изготвя комплексна оценка в 
едномесечен срок от постъпване на предло­
жението по чл. 61, ал. 1.
(2) Комплексната оценка се предоставя на 
атестирания, който може да направи писмено 
възражение пред Висшия съдебен съвет в 
седемдневен срок.
(3) При постъпило възражение Висшият 
съдебен съвет изслушва атестирания, като при 
необходимост събира допълнителна информа­
ция. Атестираният се уведомява най-малко 
седем дни преди датата на заседанието.
(4) Когато Висшият съдебен съвет уважи 
направеното възражение, Комисията по пред­
ложенията и атестирането на съдии, прокурори 
и следователи изготвя нова комплексна оцен­
ка. Комплексната оценка за несменяемост се 
приема с решение на Висшия съдебен съвет.
(5) В случаите, когато комплексната оцен­
ка от атестирането е отрицателна, Висшият 
съдебен съвет с решение отказва придобиване 
статут на несменяемост и атестираният се 
освобождава от длъжност. 
(6) Резултатите от атестирането се обявяват 
на интернет страницата на Висшия съдебен 
съвет.
Раздел ІІІ
Механизъм на оценяване
Етапи на оценяването
Чл. 77. Оценяването на квалификацията, 
достиженията и професионалната пригод­
ност на съдия, прокурор, следовател, адми­
нистративен ръководител и заместник на 
административен ръководител за периода на 
атестирането включва три етапа: 
1. словесни констатации относно показате­
лите по всеки от критериите за атестиране въз 
основа на установените факти и обстоятелства 
за дейността на атестирания;
2. цифрова оценка на всеки отделен кри­
терий за атестиране с конкретен брой точки 
въз основа на констатациите относно пока­
зателите по съответния критерий;
3. формиране на комплексна словесна оцен­
ка от атестирането въз основа на сумарния 
брой от точки по всеки от отделните критерии 
за атестиране.
Цифрова оценка на критериите за атестира­
не по точкова система
Чл. 78. (1) Оценката на отделните критерии 
с конкретен брой точки представлява цифров 
израз на обобщените констатации относно 
изпълнението на предвидените показатели.
(2) Конкретните положителни или отрица­
телни констатации по показателите за атес­
тиране обуславят съответно увеличаване или 
намаляване на броя на точките в оценката 
на всеки от критериите.
Оценяване на общите критерии за атестиране 
с брой точки
Чл. 79. Общите критерии за атестиране се 
оценяват по точковата система, както следва:
1. правни познания и умения за прилага­
нето им – от 0 до 20 точки;
2. умение за анализ на правнорелевантните 
факти – от 0 до 20 точки; 
3. умение за оптимална организация на 
работата – от 0 до 20 точки; 
4. експедитивност и дисциплинираност – от 
0 до 20 точки.
Критерии за отчитане степента на натова­
реност
Чл. 80. (1) При оценяването се отчита 
действителната натовареност на съответния 
съдебен район и орган на съдебната власт, 
както и индивидуалната натовареност на 
атестирания съдия, прокурор или следовател.
(2) Натовареността на съответния орган на 
съдебната власт се съпоставя с натовареността 
на органите на съдебната власт от същия вид 
и степен, а индивидуалната натовареност на 
атестирания се сравнява с натовареността на 
другите съдии, прокурори или следователи от 
същия орган на съдебната власт.